
Preko, 6. listopada 2026. godine
ZAPISNIK
s 2. sjednice Učiteljskoga vijeća održane 6. listopada 2026. godine (utorak) s početkom u 13.25 sati u učionici hrvatskog jezika Osnovne škole „Valentin Klarin“ u Preku
Nazočno: 36 članova Učiteljskoga vijeća.
Odsutno: 12 članova Učiteljskoga vijeća.
Predsjedavala: Linda Kolega Babajko, prof., ravnateljica. Zapisničar: Marija Bobić Vlajnić.
Ravnateljica je utvrdila da sjednica ima kvorum te je predložila sljedeći
DNEVNI RED:
1.  Verifikacija zapisnika s 1. sjednice Učiteljskoga vijeća
2.  Prijedlog Godišnjeg plana i programa rada za školsku godinu 2026./2027.
3.  Donošenje prijedloga Školskoga kurikuluma za školsku godinu 2026./2027.
4.  Dozvola za izostanak učenika M. S.
5.  Sigurnost u prometu – primjeri dobre prakse; izvješće s državnoga stručnog skupa (Tea Peršić, koordinatorica)
6.  Erasmus+ program; izvješće s job shadowinga u Poljskoj (Nikolina Franin, Martina Latin Kolega, Marija Bobić Vlajnić)
7.  Odluke o tjednom zaduženju za šk. god. 2026./2027.
8.  Osvrt na aktivnosti u listopadu
9.  Otočni čuvari – obavijesti
10.  Razno
Dnevni red jednoglasno je prihvaćen.
Ad 1. Verifikacija zapisnika s 1. sjednice Učiteljskoga vijeća
Zapisnik s 1. sjednice verificiran je jednoglasno, bez primjedbi.
Ad 2. Prijedlog Godišnjeg plana i programa rada za školsku godinu 2026./2027.
Prijedlog Godišnjeg plana i programa rada za šk. god. 2026./2027. prihvaćen je jednoglasno.
Ad 3. Donošenje prijedloga Školskoga kurikuluma za školsku godinu 2026./2027.
Prijedlog Školskoga kurikuluma za šk. god. 2026./2027. donesen je jednoglasno.
Ad 4. Dozvola za izostanak učenika M. S.
Zahtjev za izostanak učenika M. S. od 26. listopada do 9. studenoga 2026. zbog obiteljskih razloga jednoglasno je odobren.
Ad 5. Sigurnost u prometu – primjeri dobre prakse; izvješće s državnoga stručnog skupa
Koordinatorica Tea Peršić izvijestila je o državnom stručnom skupu; predavanja su grupirana u tri teme:
•  prostor oko škole: mapiranje sigurnih trasa do škole (Gornji Kneginjec, P. B., FPZ) i školske površine za prometne vježbe (OŠ Ivana Cankara, M. M.);
•  aktivnosti u školi: preventivni programi u Međimurskoj županiji (PU Međimurje, A. H.), projekt „Matematika na cesti“ i pješački autobus (OŠ I. G. Kovačić, Ž. K.);
•  djeca kao putnici i biciklisti: autosjedalice i pojasevi (Udruga RODA) i HAK-ov priručnik za bicikliste (S. A., HAK).
Prijedlozi za školu:
•  podijeliti karte mjesta svim razredima, osobito nižima, za rad na prometnim temama;
•  organizirati prometni poligon u školskom dvorištu (Tea Peršić).

Ad 6. Erasmus+ program; izvješće s job shadowinga u Poljskoj
Nikolina Franin, Martina Latin Kolega i Marija Bobić Vlajnić izvijestile su o job shadowingu u Poljskoj (Krakow i Pszczyna, 12. – 19. rujna 2026.) u privatnoj školi, u okviru Erasmus+ projekta „Čuvari otoka: inkluzivno, inovativno i održivo učenje u otočnom okruženju“.
Škola ima male razredne odjele i nema zvona, strani jezici uče se od 1. razreda, a kritičko mišljenje primjenjuje se u svim predmetima. Inkluzivna praksa: dodatna podrška učitelja u svakom razredu te vlastiti terapijski centar i stručni tim (pedagozi, psiholozi, logopedi). Učenje na otvorenom povezano je s lokalnom baštinom (dvorac, centar europskog bizona, tradicijsko gospodarstvo).
Za svoj rad prenose: Nikolina Franin (Hrvatski jezik) – prilagodbu aktivnosti čitanja, pisanja i govorenja potrebama učenika te povezivanje nastave s otočnim riječima, pričama i usmenom predajom; Martina Latin Kolega (Glazbena kultura) – ulogu svakog djeteta u stvaranju glazbe i očuvanje tradicijskih pjesama otoka; Marija Bobić Vlajnić (razredna nastava) – individualizaciju i diferencijaciju te pristup „otok kao učionica“.
Zaključeno je da se iz Poljske ne preuzima gotov model, nego ideje prilagodljive otočnom kontekstu: uključiti, aktivirati, povezati i očuvati.
Ad 7. Odluke o tjednom zaduženju za šk. god. 2026./2027.
Odluke o tjednom zaduženju uručene su nazočnim članovima; ostali ih preuzimaju u tajništvu škole.
Ad 8. Osvrt na aktivnosti u listopadu
Članovi su obaviješteni o aktivnostima planiranima u listopadu 2026. prema Školskom kurikulumu.
Ad 9. Otočni čuvari – obavijesti
Ravnateljica je izvijestila o provedbi projekta „Otočni čuvari“ te upozorila da je potrebno dodavati učenike u grupe i redovito upisivati održane sate.
Ad 10. Razno
Pod točkom Razno nije bilo prijedloga.
Sjednica je završena u 15.00 sati.

